ПРОТОКОЛ № 51
от заседанието на Комисия „Международна дейност” на ВСС, 
проведено на 23.12.2015 г.

	Днес, 23.12.2015 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
ЗАМ. ПРЕДСЕДАТЕЛ: Мария Кузманова 
                   ЧЛЕНОВЕ: Магдалена Лазарова
				       Михаил Кожарев - отсъства
				       Милка Итова - отсъства 

	На заседанието присъства експертният сътрудник на комисията: Христина Тодорова - директор на дирекция „Международна дейност”. По т. 13 - Разни присъства и Божидар Илиев – старши експерт „Европейски и международни програми и проекти”.

ДНЕВЕН РЕД:

1. ОТНОСНО: Доклад за срещата на Изпълнителния борд на Европейската мрежа на съдебните съвети /ЕМСС/, проведена на 23-ти ноември 2015 г.

Комисия „Международна дейност”
Р Е Ш И:

1.1.	Приема за запознаване доклада за конферентен разговор на Изпълнителния борд на Европейската мрежа на съдебните съвети /ЕМСС/, проведена на 23-ти ноември 2015г .
1.2.	Докладът, заедно с писмото от главния секретар на Венецианската комисия да се внесе за сведение за следващо заседание на ВСС.

2. ОТНОСНО: Участие на г-жа Соня Найденова – представляващ ВСС и член на Изпълнителния борд на ЕМСС, в следващата среща на Борда, която ще се проведе на 8 февруари 2016 г., в гр. Брюксел, Белгия.

Комисия „Международна дейност”
Р Е Ш И:

2.1. Предлага на ВСС да командирова г-жа Соня Найденова – член на изпълнителния борд за участие в среща на борда на 8 февруари 2016 г. в гр. Брюксел, Белгия.
2.2. Пътни разходи, разходите за дневни пари за един ден, както и разходите за медицинска застраховка са за сметка на ВСС.
2.3. Изпраща преписката на Комисия „Бюджет и финанси” за сведение и по компетентност.

Предложението да бъде внесено на заседание на ВСС.

3. ОТНОСНО: Кандидатура на г-н Светослав Стойнов, прокурор при Районна прокуратура гр. Варна, за позиция „ командирован национален експерт” в Генерална дирекция „Правосъдие” и в Правна служба към Европейската комисия, и „командирован национален експерт” в Правна служба на Евроджъст.

Комисия „Международна дейност”
Р Е Ш И:

3.1.  Приема за запознаване кандидатурите на Светослав Стойнов – прокурор при Районна прокуратура гр. Варна и Елица Стоянова – съдия в Окръжен съд гр. Добрич за позиция „ командирован национален експерт” в Генерална дирекция „Правосъдие” и в Правна служба към Европейската комисия, и „командирован национален експерт” в Правна служба на Евроджъст.
3.2.  Възлага на експертите на дирекция „Международна дейност” за всеки един от кандидатите да се изготви справка за последните 5 години, от която да е видно на какви международни командировки същите са били изпратени. 
3.3. Да се изиска информация от главния прокурор на Р България за всеки от прокурорите-кандидати за последните 5 години по какъв повод и къде са били командирован.

4. ОТНОСНО: Информация в изпълнение на решение на комисия „Международна дейност” по протокол № 50 от заседание, проведено на 16 декември 2015 г.

Комисия „Международна дейност”
Р Е Ш И:

4.1. ПРИЕМА за сведение информацията в изпълнение на решение на комисия „Международна дейност” по протокол № 50 от заседание, проведено на 16 декември 2015 г.

5. ОТНОСНО: Писмо от г-жа Надежда Йорданова – началник кабинет – МП, относно бележки на Министерство на правосъдието по доклад „Карта на съдебните производства в България”.

Комисия „Международна дейност"
Р Е Ш И:

5.1. Приема за сведение бележките на Министерство на правосъдието по доклад „Карта на съдебните производства в България”.

6. ОТНОСНО: Писмо от Главния прокурор на Република България Сотир Цацаров относно образуването, движението и приключването на досъдебни производства, наблюдавани от Европейската комисия и от Европейската служба за борба с измамите, както и от други дела с особен обществен интерес.

Комисия „Международна дейност”
Р Е Ш И:

6.1. Приема за сведение писмото от Главния прокурор на Република България Сотир Цацаров относно образуването, движението и приключването на досъдебни производства, наблюдавани от Европейската комисия и от Европейската служба за борба с измамите, както и от други дела с особен обществен интерес.

7. ОТНОСНО: Информация по движението на делата с особен обществен интерес към 05.12.2015 г.

Комисия „Международна дейност"
Р Е Ш И:

7.1. Приема за сведение обобщена справка относно движението на делата с особен обществен интерес към 05.12.2015 г.
7.2. Възлага на отдел „Статистически анализ и обработка на данни” да представи актуализирана таблица към 31.12.2015 г., от която да е видно движението на делата по списък № 1.

8. ОТНОСНО: Писмо от г-жа Ралица Цачева – директор „Човешки ресурси” в МВнР, относно вакантни позиции за командировани национални експерти в Генерални дирекции на ЕК с краен срок за кандидатстване 20.01.2016 г.

Комисия „Международна дейност"
Р Е Ш И:

8.1. Да се постави обявление за кандидатстване за вакантни позиции за командировани национални експерти в Европейската служба с борба с измамите (OLAF) и Правна служба на Европейската комисия – SJ.BUDG, с краен срок за 20.01.2016 г.
8.2.  Възлага на експертите на дирекция „Международна дейност” да се предостави справка за командированите национални експерти в европейски  и международни институции за последните 5 години.

9. ОТНОСНО: Писмо от съдия Богдана Желявска – национално лице за контакт на Европейската съдебна мрежа по граждански и търговски дела, във връзка с възникнал проблем с отчитане на командировката в гр. Брюксел, Белгия, за периода 15-17 октомври 2015 г.
Комисия „Международна дейност”
Р Е Ш И:

9.1. Препраща писмото на комисия „Бюджет и финанси” по компетентност, като следва да се вземе предвид и решението на ВСС по т. 93 по протокол № 50 от 8.10.2015 г. 

10. ОТНОСНО: Писмо от съдия Богдана Желявска – национално лице за контакт на Европейската съдебна мрежа по граждански и търговски дела, във връзка с покана за участие в годишната среща на лицата за контакт на Европейската съдебна мрежа по граждански и търговски дела (ЕСМ-ГТД).

Комисия „Международна дейност"
Р Е Ш И:

10.1. Предоставя възможност на членовете на Вътрешната мрежа по граждански и търговски дела да определят съдиите от състава си, които да участват в годишната среща на лицата за контакт на Европейската съдебна мрежа по граждански и търговски дела. 

Предложението на съдиите от Вътрешната мрежа по граждански и търговски дела ще бъде внесено за разглеждане на следващото заседание на ВСС, предвидено за 14.01.2016 г. Членовете на Вътрешната съдебна мрежа по граждански и търговски дела, следва да вземат в предвид, че ако регистрацията е преди тази дата, е необходимо сами да заявят участието си. 

Т. РАЗНИ:

11. ОТНОСНО: Отчет от Незабравка Стоева и Юлия Ковачева като членове на ВСС и координатори по проект „ Независимост и отчетност на съдебната власт”, относно среща на проектния екип за периода 02-05 декември 2015 г.,  и доклад от Виктор Тарчев – прокурор в Софийска районна прокуратура, относно международна среща през периода 03-04.12.2015 г., проведени в гр. Брюксел, Белгия.  

Комисия „Международна дейност”
Р Е Ш И:

11.1. Приема за сведение отчета от Незабравка Стоева и Юлия Ковачева като членове на ВСС и координатори по проект „ Независимост и отчетност на съдебната власт”, относно среща на проектния екип за периода 02-05 декември 2015 г.,  и доклада от Виктор Тарчев – прокурор в Софийска районна прокуратура, относно международна среща през периода 03-04.12.2015 г., проведени в гр. Брюксел, Белгия.  

12. ОТНОСНО: Писмо от г-жа Екатерина Захариева – министър на правосъдието относно съдействие в срок най-късно до 06.01.2016 г. за предоставяне на актуализирана информация за изпълнението на плана за действие за изпълнение на препоръките на Европейската комисия от Доклада на Комисията до Европейския парламент  и Съвета относно напредъка на България по Механизма за сътрудничество и оценка от 28.01.2015 г.

Комисия „Международна дейност”
Р Е Ш И:

12.1. Приема за запознаване писмото от г-жа Екатерина Захариева – министър на правосъдието с искане най-късно до 06.01.2016 г. за предоставяне на актуализирана информация за изпълнението на Плана за действие за изпълнение на препоръките на Европейската комисия от Доклада на Комисията до Европейския парламент  и Съвета относно напредъка на България по Механизма за сътрудничество и оценка от 28.01.2015 г.
12.2. Да се предостави писмото, заедно с таблицата – план за действие, с нанесени действия по мерките, на експертите към постоянните комисии на ВСС, за сравнение, като при необходимост да се извършат корекции или допълнения в същите.

13. ОТНОСНО: Доклад от Божидар Илиев – старши експерт в отдел „Европейски и международни програми и проекти” относно  2 бр. писма-отчет с вх. №№ 11-02-162/09.12.2015г. и 11-02-145/17.11.2015 г. от Георги Колев - председател на Върховен административен съд, във връзка с решение по протокол № 49/14.12.2015 г., т. 9 на Комисия „Международна дейност”.
При разглеждане на темата присъства и Божидар Илиев – старши експерт в отдел „Европейски и международни програми и проекти” на АВСС.

Комисия „Международна дейност”
Р Е Ш И:

13.1. ПРИЕМА ЗА СВЕДЕНИЕ писма-отчет с вх. №№ 11-02-145/17.11.2015 г.  и 11-02-162/09.12.2015г., от Георги Колев - председател на Върховен административен съд (ВАС) относно проект по Оперативна програма „Административен капацитет” (ОПАК) по договор рег. № 13-33-1/30.09.2013 г. „Създаване на надеждна среда за обмен на данни и комуникация между административните съдилища в Р България и създаване на единна деловодно-информационна система /ЕДИС/ за внедряване в административните съдилища в Р България”. 
Комисия „Международна дейност” на Висшия съдебен съвет (ВСС) няма правомощия съгласно Правилника за организация на дейността на ВСС и неговата администрация, да одобрява отчет на ръководител на проект по ОПАК или на друг проект.
13.2.	ВЪЗЛАГА, чрез Главния секретар на ВСС, на Божидар Илиев – старши експерт  в отдел „Европейски и международни проекти и програми” в АВСС, да изиска конкретните препоръки и изисквания на Управляващия орган на ОПАК за одобрение на отчета на Георги Колев – председател на ВАС, като ръководител на горепосочения проект, с оглед преценка следва ли да се ангажира ВСС.
Да се уведоми Георги Колев  - председател на ВАС. 

13.3 ВЪЗЛАГА на Главния секретар на ВСС да предприеме действия за отстраняване противоречия между чл. 27 и чл. 62а (нов) от Правилника за организация на дейността на ВСС и неговата администрация.

                                               ПРЕДСЕДАТЕЛ НА
                                                          КОМИСИЯ „МЕЖДУНАРОДНА ДЕЙНОСТ”: /П/
				     	 СОНЯ НАЙДЕНОВА